KOMMISSIONENS DIREKTIV 97/32/EF af 11. juni 1997 om tilpasning til den tekniske udvikling af Rådets direktiv 77/539/EØF vedrørende baklygter på motordrevne køretøjer og påhængskøretøjer dertil (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motorkøretøjer og påhængskøretøjer dertil (1), senest ændret ved Europa-Parlamentets og Rådets direktiv 96/79/EF (2), særlig artikel 13, stk. 2,

under henvisning til Rådets direktiv 77/539/EØF af 28. juni 1977 om indbyrdes tilnærmelse af medlemsstaternes lovgivning om baklygter på motordrevne køretøjer og påhængskøretøjer dertil (3), senest ændret ved akten vedrørende Østrigs, Finlands og Sveriges tiltrædelse, særlig artikel 10, og

ud fra følgende betragtninger:

Direktiv 77/539/EØF er et af særdirektiverne under den EF-typegodkendelsesprocedure, der er fastlagt ved direktiv 70/156/EØF; følgelig finder bestemmelserne i direktiv 70/156/EØF vedrørende køretøjssystemer, komponenter og separate tekniske enheder også anvendelse på nærværende direktiv;

i direktiv 70/156/EØF, særlig artikel 3, stk. 4, og artikel 4, stk. 3, kræves det, at der til hvert særdirektiv knyttes et oplysningsskema og en typegodkendelsesattest, der er baseret på bilag VI til nævnte direktiv, således at typegodkendelser kan edb-registreres; typegodkendelsesattesten i direktiv 77/539/EØF må ændres i overensstemmelse hermed;

der er behov for at forenkle procedurerne, således at visse særdirektiver og de dertil svarende regulativer fra De Forenede Nationers Økonomiske Kommission for Europa forbliver ækvivalente, som omhandlet i artikel 9, stk. 2, i direktiv 70/156/EØF, når de nævnte regulativer ændres; som første skridt bør de tekniske forskrifter i direktiv 77/539/EØF afløses af forskrifterne i regulativ nr. 23 ved krydshenvisning;

der bør henvises til Rådets direktiv 76/756/EØF (4), senest ændret ved Kommissionens direktiv 97/28/EF (5), og Rådets direktiv 76/761/EØF (6), senest ændret ved akten vedrørende Østrigs, Finlands og Sveriges tiltrædelse;

de i dette direktiv fastsatte bestemmelser er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

UDSTEDT FØLGENDE DIREKTIV:

Artikel 1

I direktiv 77/539/EØF foretages følgende ændringer:

1) Artikel 1, stk. 1, affattes således:

»1. Den enkelte medlemsstat meddeler EØF-komponenttypegodkendelse for enhver type baklygte, der er i overensstemmelse med fremstillings- og afprøvningsforskrifterne i de pågældende bilag.«

2) Artikel 2, første afsnit, affattes således:

»Medlemsstaterne tildeler fabrikanten et EØF-komponenttypegodkendelsesmærke som vist i bilag I, tillæg 3, for hver type baklygte, som de godkender i medfør af artikel 1.«

3) Artikel 4 affattes således:

»Artikel 4

De ansvarlige myndigheder i medlemsstaterne underretter hinanden om, hvilke godkendelser de har meddelt, nægtet eller inddraget i henhold til nærværende direktiv, efter proceduren i artikel 4, stk. 6, i direktiv 70/156/EØF.«

4) Artikel 9 affattes således:

»Artikel 9

Ved køretøjer forstås i dette direktiv alle motordrevne køretøjer med eller uden karrosseri, som er bestemt til færdsel på vej, og som har mindst fire hjul og en konstruktivt bestemt maksimalhastighed på over 25 km/h samt påhængskøretøjer til sådanne køretøjer, med undtagelse af skinnekøretøjer, landbrugs- og skovbrugstraktorer samt alle mobile maskiner.«

5) Bilagene affattes som angivet i bilaget til nærværende direktiv.

Artikel 2

1. Fra den 1. januar 1998 - eller seks måneder efter den faktiske dato for offentliggørelsen af de tekster, der henvises til i artikel 3, hvis offentliggørelsen finder sted efter den 1. juli 1997 - kan medlemsstaterne ikke af grunde, der vedrører baklygter:

- nægte EF-typegodkendelse eller national typegodkendelse af en type motorkøretøj eller baklygte, eller

- forbyde registrering, salg eller ibrugtagning af motorkøretøjer eller salg eller ibrugtagning af baklygter

hvis baklygterne opfylder kravene i direktiv 77/539/EØF, som ændret ved nærværende direktiv, og hvis - for køretøjernes vedkommende - baklygterne er monteret i overensstemmelse med kravene i direktiv 76/756/EØF.

2. Fra den 1. oktober 1998 har medlemsstaterne:

- ikke ret til at meddele EF-typegodkendelse

- mulighed for at nægte national typegodkendelse

af en motorkøretøjstype med begrundelse i baklygterne, og af en type baklygte, hvis kravene i direktiv 77/539/EØF, som ændret ved nærværende direktiv, ikke er opfyldt.

3. Fra den 1. oktober 1999 gælder de krav, der i direktiv 77/539/EØF, som ændret ved nærværende direktiv, stilles til baklygter som komponenter, ved anvendelse af artikel 7, stk. 2, i direktiv 70/156/EØF.

4. Uanset bestemmelserne i stk. 2 og 3 meddeler medlemsstaterne fortsat, når der er tale om EF-typegodkendelse for og tillader salg og ibrugtagning af baklygter, der opfylder kravene i tidligere versioner af direktiv 77/539/EØF, hvis baklygterne

- er beregnet til et køretøj, der allerede er i brug, og

- opfylder kravene i det direktiv, der var gældende, da køretøjet blev registreret første gang.

Artikel 3

De i bilag II, punkt 2.1, omhandlede dele af og bilag til FN/ECE-regulativ nr. 23 offentliggøres i De Europæiske Fællesskabers Tidende inden 1. juli 1997.

Artikel 4

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. januar 1998; hvis de i artikel 3 omhandlede tekster ikke er offentliggjort 1. juli 1997, opfylder medlemsstaterne førnævnte forpligtelse seks måneder efter den faktiske dato for offentliggørelsen af nævnte tekster. De underretter straks Kommissionen herom.

Medlemsstaterne anvender disse bestemmelser fra den 1. januar 1998; hvis de i artikel 3 omhandlede tekster ikke er offentliggjort 1. juli 1997, anvender medlemsstaterne bestemmelserne seks måneder efter den faktiske dato for offentliggørelse af nævnte tekster.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 5

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 6

Dette direktiv er rettet til medlemsstaterne.

Udfærdiget i Bruxelles, den 11. juni 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 42 af 23. 2. 1970, s. 1.

(2) EFT nr. L 18 af 21. 1. 1997, s. 7.

(3) EFT nr. L 220 af 29. 8. 1977, s. 72.

(4) EFT nr. L 262 af 27. 9. 1976, s. 1.

(5) Se side 1 i denne Tidende.

(6) EFT nr. L 262 af 27. 9. 1976, s. 96.

BILAG

»BILAGSFORTEGNELSE

BILAG I: Administrative bestemmelser om typegodkendelse

Tillæg 1: Oplysningsskema

Tillæg 2: EF-typegodkendelsesattest

Tillæg 3: Eksempler på EF-komponenttypegodkendelsesmærke

BILAG II: Anvendelsesområde og tekniske forskrifter

BILAG I

ADMINISTRATIVE BESTEMMELSER OM TYPEGODKENDELSE

1. ANSØGNING OM EF-KOMPONENTTYPEGODKENDELSE

1.1. Ansøgning om EF-komponenttypegodkendelse af en type baklygte i henhold til artikel 3, stk. 4, i direktiv 70/156/EØF, indgives af producenten.

1.2. Tillæg 1 indeholder en model for oplysningsskemaet.

1.3. Til den tekniske tjeneste, der forestår godkendelsesprøvningen, fremsendes følgende:

1.3.1. To prøveeksemplarer forsynet med de anbefalede lamper; søges der godkendelse af anordninger, der ikke er identiske, men symmetriske og bestemt til montering på henholdsvis venstre og højre side af køretøjet, kan de to prøveeksemplarer være identiske og bestemt til montering på kun venstre eller højre side af køretøjet.

2. PÅSKRIFTER

2.1. Anordninger, som forelægges til EF-komponenttypegodkendelse, skal være forsynet med følgende angivelser:

2.1.1. fabriksmærke (firmabetegnelse)

2.1.2. påskriften »TOP«, påført vandret på den øverste del af lysfladen, såfremt sådan påskrift er nødvendig for at undgå forkert montering af lygten

2.1.3. for så vidt angår lygter med udskiftelige lyskilder, den eller de foreskrevne glødelampetype(r)

2.1.4. for så vidt angår lygter med ikke-udskiftelige lyskilder, den nominelle spænding og effekt

2.2. Disse påskrifter skal være let læselige og uudslettelige og være påført på lygtens lysflade eller en af disse. De skal være synlige udefra, når lygten er monteret på køretøjet.

2.3. På den enkelte anordning skal der være afsat tilstrækkelig plads til placering af komponenttypegodkendelsesmærket. Denne plads skal være angivet i de i tillæg 1 angivne tegninger.

3. MEDDELELSE AF EF-KOMPONENTTYPEGODKENDELSE

3.1. Hvis de relevante krav er opfyldt, meddeles der EF-typegodkendelse i henhold til artikel 4, stk. 3 og, hvor det er relevant, artikel 4, stk. 4, i direktiv 70/156/EØF.

3.2. Tillæg 2 indeholder en model for EF-typegodkendelsesattesten.

3.3. Til hver godkendt type baklygte tildeles et typegodkendelsesnummer i overensstemmelse med bilag VII til direktiv 70/156/EØF. En medlemsstat må ikke give samme nummer til to forskellige typer baklygte.

3.4. Hvis der søges EF-komponenttypegodkendelse for en type lygte eller lyssignal, som indbefatter en baglygte og andre lygter, kan der tildeles et enkelt EF-komponenttypegodkendelsesnummer, når baglygten opfylder forskrifterne i dette direktiv og hver af de andre lygter, der indgår i den lygte eller det lyssignal, der søges EF-komponenttypegodkendt, opfylder forskrifterne i de særdirektiver, der gælder for dem.

4. EF-KOMPONENTTYPEGODKENDELSESMÆRKE

4.1. Baklygter, der er i overensstemmelse med en type, der er godkendt efter dette direktiv, skal ud over den i punkt 2.1 omhandlede mærkning være forsynet med EF-komponenttypegodkendelsesmærke.

4.2. Dette mærke består af følgende:

4.2.1. et rektangel, som omslutter bogstavet »e« efterfulgt af kodenummer eller -bogstaver på den medlemsstat, som har meddelt typegodkendelse:

>TABELPOSITION>

4.2.2. i nærheden af rektanglet, »basisgodkendelsens nummer« - som udgør del 4 af typegodkendelsesnummeret omhandlet i direktiv 70/156/EØF, bilag VII - med to foranstillede cifre, der er løbenummeret på den seneste væsentlige tekniske ændring af direktiv 77/539/EØF på dagen for meddelelse af EF-typegodkendelse. I nærværende direktiv er dette løbenummer 00.

4.2.3. et yderligere symbol som følger: de sammenskrevne bogstaver »A« og »R«, jf. tillæg 3, figur 1.

4.2.4. en pil, der peger til den side, hvor de fotometriske specifikationer er opfyldt i en vinkel på op til 45° H, hvis der er tale om en lygte, hvis synlighedsvinkler er asymmetriske omkring den vandrette referenceakse.

4.3. EF-komponenttypegodkendelsesmærket skal være påført lygteglasset eller et af lygteglassene på uudslettelig måde og således, at det er let læseligt, når lygterne er monteret på køretøjet.

4.4. I tillæg 3, figur 1, er der vist eksempler på EF-komponenttypegodkendelsesmærker.

4.5. Hvis der for en type lygte eller lyssignal indeholdende en baklygte og andre lygter eller lyssignaler tildeles ét enkelt EF-komponenttypegodkendelsesnummer i medfør af punkt 3.4, kan lygten/lyssignalet påføres ét enkelt EF-komponenttypegodkendelsesmærke, som består af følgende:

4.5.1. et rektangel, som omslutter bogstavet »e« efterfulgt af kodenummer eller -bogstaver på den medlemsstat, som har meddelt typegodkendelse (jf. punkt 4.2.1)

4.5.2. basisgodkendelsens nummer (jf. punkt 4.2.2, første ledsætning)

4.5.3. den foreskrevne pil, hvis dette kræves for lygteenheden som helhed.

4.6. Dette mærke kan placeres et vilkårligt sted på de sammenbyggede, kombinerede eller i hinanden indbyggede lygter, forudsat:

4.6.1. at mærket er synligt, når lygterne er monteret

4.6.2. at det ikke er muligt at fjerne nogen lysoverførende del af de pågældende sammenbyggede, kombinerede eller i hinanden indbyggede lygter, uden at typegodkendelsesmærket samtidig fjernes.

4.7. Identifikationsmærket for hver lygte, svarende til hvert af de direktiver, som der er meddelt EF-komponenttypegodkendelse i henhold til, samt løbenummeret (jf. punkt 4.2.2, anden ledsætning) og, hvis det kræves, bogstavet »D« og den foreskrevne pil, skal være angivet:

4.7.1. enten på den pågældende lysemitterende flade

4.7.2. eller samlet, på en sådan måde, at hver af de pågældende sammenbyggede, kombinerede eller i hinanden indbyggede lygter tydeligt kan identificeres.

4.8. Størrelsen af de enkelte dele af dette mærke må ikke være mindre end den mindste størrelse, som foreskrives for de mindste enkeltmærker i de forskellige direktiver, som der er meddelt EF-komponenttypegodkendelse i henhold til.

4.9. Eksempler på et EF-komponenttypegodkendelsesmærke for en enhed, der består af sammenbyggede, kombinerede eller i hinanden indbyggede lygter, er vist i tillæg 3, figur 2.

5. ÆNDRING AF TYPE OG TYPEGODKENDELSE

5.1. Ændring af den type, der er godkendt i henhold til dette direktiv, finder sted efter fremgangsmåden i artikel 5 i direktiv 70/156/EØF.

6. PRODUKTIONENS OVERENSSTEMMELSE

6.1. Som hovedregel træffes der foranstaltninger til sikring af produktionens overensstemmelse med den godkendte type efter fremgangsmåden i artikel 10 i direktiv 70/156/EØF.

6.2. Samtlige anordninger skal opfylde de fotometriske og kolorimetriske specifikationer i punkt 6 og 8 i de dokumenter, der henvises til i bilag II, punkt 2.1. Dog behøver en anordning, der er udtaget som stikprøve fra serieproduktionen, kun at give resultater svarende til mindst 80 % af de foreskrevne mindsteværdier i punkt 6 i de dokumenter, der henvises til i bilag II, punkt 2.1, for så vidt angår styrken af det udsendte lys (målt med en standardlampe som anført i punkt 7 i de dokumenter, der henvises til i bilag II, punkt 2.1) i hver relevant retning.

Tillæg 1

Oplysningsskema nr. . . . vedrørende EF-komponenttypegodkendelse af baklygter

>START GRAFIK>

(Direktiv 77/539/EØF, senest ændret ved direktiv . . ./. . ./EF)

Følgende oplysninger skal i de relevante tilfælde indsendes i tre eksemplarer og omfatte en indholdsfortegnelse. Eventuelle tegninger skal forelægges i passende målestok i A4-format eller foldet til denne størrelse og være tilstrækkeligt detaljerede. Eventuelle fotografier skal være tilstrækkelig detaljerede.

Hvis systemer, komponenter eller separate tekniske enheder omfatter elektronisk styrede funktioner, anføres relevante funktionsspecifikationer.

0. ALMINDELIGE OPLYSNINGER

0.1. Fabriksmærke (firmabetegnelse): .

0.2. Type og almindelig(e) handelsbetegnelse(r): .

0.5. Fabrikantens navn og adresse: .

0.7. For komponenter og separate tekniske enheder, EF-godkendelsesmærkets anbringelsessted og -måde: .

0.8. Adresse på samlefabrik(ker): .

1. BESKRIVELSE AF ANORDNINGEN

1.1. Anordningens type: .

1.1.1. Anordningens funktioner: .

1.1.2. Anordningens kategori eller klasse: .

1.1.3. Farven af det udsendte eller reflekterede lys: .

1.2. Tegning(er), der er så detaljerede, at anordningens type kan fastslås, og som: .

1.2.1. viser, med hvilken geometrisk placering anordningen agtes monteret på køretøjet (gælder ikke nummerpladelygter): .

1.2.2. viser, hvilken iagttagelsesretning der skal anvendes som referenceakse (vandret vinkel H = 0°, lodret vinkel V = 0°), og hvilket punkt der skal benyttes som referencecentrum ved prøvningen (gælder ikke refleksanordninger og nummerpladelygter): .

1.2.3. viser, hvor EF-komponenttypegodkendelsesmærket agtes anbragt: .

1.2.4. viser, med hvilken geometrisk placering anordningen agtes monteret i forhold til anbringelsesstedet for nummerpladen, og hvor stort et område der oplyses tilstrækkeligt (gælder kun nummerpladelygter): .

1.2.5. viser lygten set forfra med sådanne detaljer som eventuelle ribber i lygteglasset og tværsnit (gælder kun forlygter og tågeforlygter): .

1.3. En kort teknisk beskrivelse, som for andre lygter end lygter med ikke-udskiftelig lyskilde bl.a. angiver, hvilke af de i direktiv 76/761/EØF omhandlede kategorier af lyskilder der foreskrives (gælder ikke refleksanordninger): .

1.4. Særlige oplysninger: .

1.4.1. For nummerpladelygter angivelse af, om lygten er bestemt til at belyse en bred, en høj eller en både bred og høj nummerplade: .

1.4.2. For forlygter .

1.4.2.1. oplysning om, om forlygten er bestemt til både nærlys og fjernlys eller kun nærlys eller fjernlys: .

1.4.2.2. oplysning om, om lygten er konstrueret til både højre- og venstrekørsel eller kun højre- eller venstrekørsel, hvis lygten er bestemt til nærlys: .

1.4.2.3. angivelse af, hvor lygten skal monteres i forhold til jorden og køretøjets midterplan i længderetningen, hvis lygten har justerbar reflektor og den kun er bestemt til brug ved den anførte placering: .

1.4.3. For positionslygter, baglygter, stoplygter og retningsviserblinklyslygter: .

1.4.3.1. om anordningen desuden tillades anvendt i en enhed bestående af to lygter af samme kategori: .

1.4.3.2. for anordninger med to lysstyrker (stoplygter og retningsviserblinklyslygter af kategori 2b), monteringsdiagram og specifikationer for det system, der styrer de to lysstyrker: .

1.4.4. For refleksanordninger en kort beskrivelse med de tekniske specifikationer for det materiale, der er anvendt til refleksanordningens optiske del: .

1.4.5. For baklygter angivelse af, om anordningen kun agtes monteret på køretøjet som en del af et par: .

>SLUT GRAFIK>

Tillæg 2

MODEL (største format: A4 (210 × 297 mm)) EF-TYPEGODKENDELSESATTEST

>START GRAFIK>

Myndighedens stempel

Meddedelse om

- typegodkendelse (1),

- udvidelse af typegodkendelse (1),

- nægtelse af typegodkendelse (1),

- inddragelse af typegodkendelse (1),

af køretøj/komponent/separat teknisk enhed (1) i henhold til direktiv . . ./. . ./EØF, senest ændret ved direktiv . . ./. . ./EF.

Typegodkendelse nr.: .

Begrundelse for udvidelse: .

DEL I

0.1. Fabriksmærke (firmabetegnelse): .

0.2. Type og almindelig(e) handelsbetegnelse(r): .

0.3. Eventuelle typeidentifikationsmærker som markeret på køretøjet/komponenten/den separate tekniske enhed (1) (2): .

0.3.1. Denne mærknings placering: .

0.4. Køretøjets klasse (1) (3): .

0.5. Producentens navn og adresse: .

0.7. For komponenter og separate tekniske enheder, EF-typegodkendelsesmærkets anbringelsessted og fastgørelsesmåde: .

0.8. Adresse(r) på samlefabrik(ker): .

DEL II

1. Eventuelle supplerende oplysninger: se tillæg

2. Teknisk tjeneste, der forestår prøvningen: .

3. Prøvningsrapportens dato: .

4. Prøvningsrapportens nummer: .

5. Eventuelle bemærkninger (se tillæg):

6. Sted: .

7. Dato: .

8. Underskrift: .

9. Indholdsfortegnelsen til den informationspakke, der er indgivet til den godkendende myndighed, og som kan fås ved henvendelse dertil, er vedlagt.

(1) Det ikke gældende overstreges.(2) Indeholder typeidentifikationen tegn, som ikke indgår i beskrivelsen af den type køretøj, komponent eller separat teknisk enhed, som omfattes af denne typegodkendelsesattest, erstattes de pågældende tegn i dokumentationen med symbolet »?« (f.eks. ABC??123??).(3) Som defineret i bilag II A til direktiv 70/156/EØF.Tillæg til EF-typegodkendelsesattest nr. . . .

om komponenttypegodkendelse af lygte og/eller lyssignal i henhold til direktiv 76/757/EØF, 76/758/EØF, 76/759/EØF, 76/760/EØF, 76/761/EØF, 76/762/EØF, 77/538/EØF, 77/539/EØF og 77/540/EØF (1), senest ændret ved direktiv . . .

1. SUPPLERENDE OPLYSNINGER

1.1. For hver lygte anføres følgende, hvis det er relevant:

1.1.1. Anordningens kategori: .

1.1.2. Antal og kategori af lyskilder (gælder ikke for refleksanordninger) (2): .

1.1.3. Farven af det udsendte eller reflekterede lys: .

1.1.4. Godkendelse meddelt udelukkende til brug som reservedel på køretøjer, der er taget i brug: ja/nej (1)

1.2. Særlige oplysninger for visse typer lygter eller lyssignaler

1.2.1. For refleksanordninger: Separat/del af samling af anordninger (1)

1.2.2. For nummerpladelygter: Lygte til belysning af høj/bred (1) nummerplade

1.2.3. For forlygter: Angivelse af, hvor lygten skal monteres i forhold til jorden og køretøjets midterplan i længderetningen, hvis lygten har justerbar reflektor, og den kun er bestemt til brug ved den anførte placering: .

1.2.4. For baklygter: Angivelse af, om anordningen kun skal monteres på køretøjet som en del af et par: ja/nej (1)

5. BEMÆRKNINGER

5.1. Tegninger

5.1.1. For nummerpladelygter: Vedlagte tegning nr. . . . viser, med hvilken geometrisk placering anordningen agtes monteret i forhold til anbringelsesstedet for nummerpladen, og hvor stort et område der oplyses tilstrækkeligt.

5.1.2. For refleksanordninger: Vedlagte tegning nr. . . . viser, med hvilken geometrisk placering anordningen agtes monteret på køretøjet.

5.1.3. For alle andre lygter og lyssignaler: Vedlagte tegning nr. . . . viser, med hvilken geometrisk placering anordningen agtes monteret på køretøjet, samt anordningens referenceakse og -centrum.

5.2. For forlygter: Betjeningsmåde anvendt under prøvningen (punkt 5.2.3.9 i bilag I til direktiv 76/761/EØF).

(1) Det ikke gældende overstreges.(2) For lygter med ikke-udskiftelig lyskilde anføres lyskildernes antal og samlede effektforbrug.>SLUT GRAFIK>

Tillæg 3

EKSEMPLER PÅ EF-KOMPONENTTYPEGODKENDELSESMÆRKE Figur 1

>REFERENCE TIL EN GRAFIK>

Anordningen med det ovenfor viste EF-komponenttypegodkendelsesmærke er en baklygte, som er typegodkendt i Tyskland (e1) i henhold til nærværende direktiv (00), og som har basisgodkendelsesnummeret 1471. Pilen angiver, til hvilken side de fotometriske specifikationer er opfyldt i en vinkel på op til 45° H.

Figur 2

Forenklet mærkning af sammenbyggede, kombinerede eller i hinanden indbyggede lygter, når to eller flere lygter indgår i samme enhed.

>REFERENCE TIL EN GRAFIK>

MODEL B

>REFERENCE TIL EN GRAFIK>

MODEL C

>REFERENCE TIL EN GRAFIK>

Bemærkning: De tre eksempler på EF-typegodkendelsesmærker (model A, B og C) viser tre mulige varianter af mærkningen på en lygte eller et lyssignal, når der indgår to eller flere sammenbyggede, kombinerede eller i hinanden indbyggede lygter i samme anordning. Det viste EF-typegodkendelsesmærke angiver, at anordningen er godkendt i Tyskland (e1) under basisgodkendelsesnummer 1712 og omfatter:

En refleksanordning af klasse I A godkendt i henhold til Rådets direktiv 76/757/EØF (EFT nr. L 262 af 27. 9. 1976, s. 32), løbenummer 02.

En bageste retningsviserblinklygte af kategori 2a godkendt i henhold til Rådets direktiv 76/759/EØF (EFT nr. L 262 af 27. 9. 1976, s. 1), løbenummer 01.

En baglygte (R) godkendt i henhold til bilag II til Rådets direktiv 76/758/EØF (EFT nr. L 262 af 27. 9. 1976, s. 54), løbenummer 02.

En tågebaglygte (F) godkendt i henhold til direktiv 77/538/EØF, løbenummer 00.

En baklygte (AR) godkendt i henhold til direktiv 77/539/EØF, løbenummer 00.

En stoplygte med to lysstyrker (S2) godkendt i henhold til bilag II til direktiv 76/758/EØF, løbenummer 02.

En nummerpladelygte (L) godkendt i henhold til Rådets direktiv 76/760/EØF (EFT nr. L 262 af 27. 9. 1976, s. 85), løbenummer 00.

BILAG II

ANVENDELSESOMRÅDE OG TEKNISKE FORSKRIFTER

1. ANVENDELSESOMRÅDE

Direktivet gælder for baklygter til motorkøretøjer og påhængskøretøjer dertil.

2. TEKNISKE FORSKRIFTER

2.1. De tekniske forskrifter er de forskrifter, der findes i punkt 1 og 5-8 og bilag 3 og 4 i FN/ECE-regulativ nr. 23, som er en kodificering af følgende dokumenter:

- regulativet i dets oprindelige form (00), herunder supplement 1-4 til regulativ nr. 23 og en rettelse (1)

- supplement 5 til regulativ nr. 23 (2)

dog således, at

2.1.1. henvisninger til regulativ nr. 48 læses som henvisninger til direktiv 76/756/EØF

2.1.2. henvisninger til regulativ nr. 37 læses som henvisninger til direktiv 76/761/EØF

2.1.3. udtrykket »(se punkt 2 i dette regulativ)« i punkt 6.4, næstsidste afsnit, læses som »(jf. tillæg 1 til bilag I til dette direktiv)«

2.1.4. udtrykket »angivelse i punkt 11 »Bemærkninger« i meddelelsesformularen (se bilag I til dette regulativ)« læses som »angivelse i tillægget til typegodkendelsesattesten (jf. tillæg 2 til bilag I til dette direktiv)«.

>TABELPOSITION>

Tekniske forskrifter i De Forenede Nationers Økonomiske Kommission for Europas regulativ nr. 23, der er omhandlet i artikel 3 og bilag II, punkt 2.1, i Kommissionens direktiv 97/32/EF (1) om tilpasning til den tekniske udvikling af Rådets direktiv 77/539/EØF om baklygter på motordrevne køretøjer og påhængskøretøjer dertil

1. DEFINITIONER

I dette regulativ forstås ved

1.1. »Baklygte«: en lygte, der skal belyse vejstrækningen bag køretøjet og advare andre trafikanter om, at køretøjet bakker eller skal til at bakke.

1.2. De definitioner i regulativ nr. 48 med ændringer, der gælder, når der indgives ansøgning om typegodkendelse, anvendes også for dette regulativ.

1.3. »Baklygter af afvigende typer«: baklygter, som afviger med hensyn til væsentlige aspekter såsom:

1.3.1. fabriks- eller varemærke

1.3.2. det optiske systems kendetegn

1.3.3. bestanddele, som kan ændre den optiske virkning gennem refleksion, refraktion eller absorption

1.3.4. glødelampetype.

5. ALMINDELIGE FORSKRIFTER

5.1. Hvert eksemplar skal være i overensstemmelse med de nedenfor angivne forskrifter.

5.2. Baklygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

6. LYSSTYRKE

6.1. Lysstyrken fra hvert af de i to prøveeksemplarer må ikke være mindre end, henholdsvis større end, de nedenfor angivne minimums- og maksimumsværdier, og den skal måles i forhold til referenceaksen i de nedenfor viste retninger (udtrykt i vinkelgrader med referenceaksen).

6.2. Styrken langs med referenceaksen må ikke være mindre end 80 cd.

6.3. Lysstyrken må i alle de retninger, i hvilke lyset kan ses, ikke overstige:

300 cd i eller over vandret plan

eller

600 cd under vandret plan.

6.4. I enhver anden i bilag 3 vist måleretning må lysstyrken ikke være mindre end det i bilaget angivne minimum.

Når baklygten er beregnet til kun at blive monteret på et køretøj som et par af anordninger, må den fotometriske lysstyrke dog kun måles i en vinkel indad på højst 30°, hvor den fotometriske værdi skal udgøre mindst 25 cd.

Denne betingelse skal klart fremgå af ansøgningen om godkendelse og tilhørende bilag (jf. punkt 2 i dette regulativ).

Endvidere skal det, hvis typegodkendelsen gives på ovenstående betingelse, i meddelelsesskemaets (jf. bilag 1) rubrik 11, »bemærkninger«, anføres, at anordningen kun må monteres som et par.

6.5. Hvis en lygteenhed indeholder mere end én lyskilde, skal lygten opfylde kravene med hensyn til minimumslysstyrke, hvis en af lyskilderne svigter, og maksimumslysstyrkerne må ikke overskrides, når alle lyskilderne er tændt.

7. AFPRØVNINGSBESTEMMELSER

7.1. Alle målinger udføres med farveløse målelamper, der hører til en til anordningen godkendt type, og som er således reguleret, at de frembringer den normale lysstrøm, som er foreskrevet for den pågældende type lamper.

7.1.1. Alle målinger på lamper med lyskilder, der ikke kan udskiftes (glødelamper og andre) udføres ved henholdsvis 6,75 V, 13,5 V eller 28,0 V.

Hvis det drejer sig om lyskilder med særskilt strømforsyning, gælder de nævnte afprøvningsspændinger for den pågældende strømforsynings input-terminal. Prøvestationen kan forlange, at fabrikanten indleverer den særskilte strømforsyning, der kræves til lyskilderne.

8. LYSETS FARVE

Lyset skal være hvidt. I tilfælde af tvivl kontrolleres farven på grundlag af den i bilag 4 givne definition på hvidt lys.

(1) EFT nr. L 171 af 30. 6. 1997, s. 63.

BILAG 3

Fotometriske målinger

1. MÅLEMETODER

1.1. Ved fotometriske målinger skal forstyrrende tilbagekastninger undgås ved en passende blænding.

1.2. Såfremt måleresultaterne anfægtes, udføres målinger således, at:

1.2.1. måleafstanden er således, at loven om omvendt proportionalitet med afstandens kvadrat finder anvendelse

1.2.2. måleapparatet er således, at modtagerens vinkelåbning set fra signallysets referencecentrum ligger mellem 10' og 1°:

1.2.3. kravet til styrke for en bestemt observationsretning anses for at være opfyldt, når dette krav er opfyldt i en retning, der ikke afviger med mere end 15' fra observationsretningen.

2. MÅLEPUNKTER UDTRYKT I VINKELGRADER MED REFERENCEAKSEN OG MINIMUMSLYSSTYRKERNE

TOP

>REFERENCE TIL EN GRAFIK>

2.1. Retninger H = 0° og V = 0° svarer til referenceaksen (på køretøjet er de vandrette og parallelle med køretøjets vandrette midterplan og orienteret i det påbudte synsfelts retning). De går igennem referencecentret. De anførte værdier på oversigten giver for de forskellige måleretninger minimumslysstyrkerne i cd.

2.2. Såfremt en lygte eller signallys ved en visuel undersøgelse synes at vise betydelige lokale styrkevariationer kontrolleres det, at ingen lysstyrke målt mellem to af de ovennævnte måleretninger ligger under 50 % af den laveste af de to styrker, der er foreskrevet for disse måleretninger.

3. FOTOMETRISKE MÅLINGER AF LYGTER MED FLERE LYSKILDER

De fotometriske specifikationer afprøves

3.1. for lyskilder, der ikke kan udskiftes (glødelamper og andre):

med de lyskilder, der findes i lygten, i overensstemmelse med punkt 7.1.1. i dette regulativ

3.2. for udskiftelige glødelamper:

hvis der er monteret masseproduktionsglødelamper ved 6,75 V, 13,5 V eller 28,0 V, skal lysstyrken ligge mellem maksimumsgrænsen og minimumsgrænsen ifølge dette regulativ forhøjet med den tilladte afvigelse i lysstrøm for den pågældende type glødelampe, jf. regulativ nr. 37 vedrørende masseproduktionsglødelamper; alternativt kan der anvendes en standardglødelampe i de enkelte positioner efter tur ved den referencelysstyrke, og resultaterne af de enkelte målinger lægges da sammen.

BILAG 4

Hvidt lys' farve (Trikromatiske koordinater)

>TABELPOSITION>

Til kontrol af disse kolorimetriske kendetegn anvendes en lyskilde med farvetemperatur 2 854 K svarende til belysningsmidlet A i henhold til Den Internationale Belysningskommission.

For lygter med lyskilder, der ikke kan udskiftes (glødelamper og andre), skal de kolorimetriske kendetegn afprøves med lyskilder monteret i lygten, jf. punkt 7.1.1. i dette regulativ.